بیلیم اینسان‌لاری ان گؤزل گؤزلو مشهور شخصیتی آچیقلادی.
بیلیم اینسان‌لاری، اینگیلیس موسیقی قروپو وان دایرکشن عضو‌لرین‌دن هری استایلزین گؤزلری‌نین مکمل‌لیگینی اورتایا قویدو.
اینگیلتره مرکزلی گلیشمیش اوز بزگی و ائستتیک عملیات مرکزی، ان چکیجی اوزه صاحب اونلونو تعیین ائتمک اوچون 'گؤزللیگین فرمولو' اولا‌راق دا بیلینن آلتین اورانی قوللاناراق مشهورلارین اوزلرینی آراشدیردی.
نتیجه‌لر وان دایرکشن عضوو هری استایلزین، آلتین اورانا گؤره ان گؤزل گؤزلره و چنه‌یه صاحب اولدوغونو اورتایا چیخاردی.
مشهور مغنی‌نین گؤزلری‌نین آراسین‌داکی مسافه‌نین اوزون‌لوغو، آلتین اوران‌داکی اؤلچونو یوزده 98، چنه‌سی و دوداغی آراسین‌داکی مسافه ایسه یوزده 99.7 اورانینندا قارشیلاییر.
قیزیل نسبته گؤره ان گؤزل گؤزلره صاحب مشهورلار آراسیندا ویل سمیت، برد پیتت و ایدریس البانین دا آدی گئچرکن وان دایرکشینین بیر دیگر عضوو اولان زین مالیک ده ان یاراشیق‌لی مشهورلار آراسیندا 9.جو سیرادا یئر آلیر.
اوزون تامامینا باخیلدیغیندا ایسه، قیزیل نیسبته ان چوخ یاخین‌لاشان مشهور شخصیت آمریکالی اویونچو جورج کلونی.
آنتیک یوناندا دا ایستیفاده ائدیلدیگی بیلینن قیزیل نیسبت، پارچانین بوتونه بؤلونمه‌سی ایله الده ائدیلیر و 1.6 ساییسینا برابردیر.
بو نیسبت، یالنیز ائستتیک آلانیندا دئییل، ریاضیات، معماری و طبیعت بیلیم‌لرینده ده ایستیفاده ائدیلیر.
